Príloha č. 1 súťažných podkladov

|  |
| --- |
| **opis predmetu zákazky** |

 **Opis predmetu zákazky**

Kontroly, tlakové skúšky a opravy hasiacich prístrojov v súlade s ustanoveniami vyhlášky Ministerstva vnútra Slovenskej republiky č. 719/2002 Z. z. v znení neskorších predpisov, ktorou sa ustanovujú vlastnosti, podmienky prevádzkovania a zabezpečenia pravidelnej kontroly prenosných hasiacich prístrojov a pojazdných hasiacich prístrojov ( ďalej len „vyhláška MV SR č. 719/2002“) a vyhlášky Ministerstva práce, sociálnych vecí a rodiny Slovenskej republiky č. 508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, kontroly zariadení na dodávku vody na hasenie požiarov po ich odovzdaní do užívania (vnútorných, vonkajších hydrantov) a tlakové skúšky požiarnych hadíc v súlade s ustanoveniami vyhlášky Ministerstva vnútra Slovenskej republiky č. 699/2004 Z . z. o zabezpečení stavieb vodou na hasenie požiarov (ďalej len „vyhláška MV SR č. 699/2004“) a údržby a prehliadky požiarnych uzáverov podľa vyhlášky Ministerstva vnútra Slovenskej republiky č. 478/2008 Z.z. o vlastnostiach, konkrétnych podmienkach prevádzkovania a zabezpečenia pravidelnej kontroly požiarneho uzáveru (ďalej len „vyhláška MV SR č. 478/2008“) a v súlade s dokumentáciou výrobcu v objektoch a služobných cestných vozidlách Ministerstva vnútra Slovenskej republiky.

1. **OBSAH KONTROLY PRENOSNÉHO HASIACEHO PRÍSTROJA A POJAZDNÉHO HASIACEHO PRÍSTROJA (príloha č.4 vyhlášky MV SR č.719/2002)**

**1.1 Kontrola prenosného hasiaceho prístroja s hasiacou látkou pod trvalým tlakom výtlačného plynu umiestneného priamo v tlakovej nádobe prenosného hasiaceho prístroja zahŕňa:**

1. optické posúdenie vonkajšieho povrchu tlakovej nádoby hasiaceho prístroja;
2. kontrolu kompletnosti hasiaceho prístroja
3. meranie tlaku kontrolným prístrojom a porovnanie zistenej hodnoty s údajom na manometri hasiaceho prístroja alebo s údajom o prevádzkovom tlaku ustanovenom výrobcom hasiaceho prístroja;
4. kontrolu neporušenosti a priechodnosti hadice hasiaceho prístroja;
5. kontrolu neporušenosti , priechodnosti a funkčnosti prúdnice hasiaceho prístroja;
6. kontrolu upevnenia držiaka na zvislej stavebnej konštrukcii;
7. kontrolu uchytenia hasiaceho prístroja v držiaku;
8. umiestnenie plomby na hasiacom prístroji;
9. pripevnenie štítku o vykonaní kontroly prenosného hasiaceho prístroja alebo pojazdného hasiaceho prístroja a vydanie potvrdenia o vykonaní kontroly prenosného hasiaceho prístroja alebo pojazdného hasiaceho prístroja.

**1.2 Kontrola prenosného hasiaceho prístroja s hasiacou látkou, ktorá nie je pod trvalým tlakom výtlačného plynu a výtlačný plyn je umiestnený v samostatnej tlakovej patróne, zahŕňa:**

1. optické posúdenie vonkajšieho a vnútorného povrchu tlakovej nádoby hasiaceho prístroja;
2. kontrolu kompletnosti hasiaceho prístroja;
3. posúdenie kvality hasiacej látky v hasiacom prístroji;
4. kontrolu neporušenosti a hmotnosti tlakovej patróny v hasiacom prístroji;
5. kontrolu neporušenosti a priechodnosti hadice hasiaceho prístroja;
6. kontrolu neporušenosti, priechodnosti a funkčnosti prúdnice hasiaceho prístroja;
7. kontrolu bezpečnostného zariadenia brániaceho nežiadúcemu spusteniu;
8. kontrolu bezpečnostného zariadenia proti pretlaku;
9. kontrolu spúšťacieho mechanizmu hasiaceho prístroja;
10. kontrolu ovládacej armatúry hasiaceho prístroja;
11. kontrolu čistoty filtra;
12. kontrolu neporušenosti a priechodnosti stúpacej rúrky hasiaceho prístroja;
13. kontrolu upevnenia držiaka na zvislej stavebnej konštrukcii;
14. kontrolu uchytenia hasiaceho prístroja v držiaku;
15. umiestnenie plomby na hasiacom prístroji;
16. pripevnenie štítku o vykonaní kontroly prenosného hasiaceho prístroja alebo pojazdného hasiaceho prístroja a vydanie potvrdenia o vykonaní kontroly prenosného hasiaceho prístroja alebo pojazdného hasiaceho prístroja.

Kontrola prenosného hasiaceho prístroja, ktorý je uvedený v § 2 ods. 2 písm. d) vyhlášky MV SR č.719/2002 zahŕňa:

1. optické posúdenie vonkajšieho povrchu tlakovej nádoby hasiaceho prístroja;
2. kontrolu kompletnosti hasiaceho prístroja;
3. kontrolu hmotnosti prístroja;
4. kontrolu neporušenosti a priechodnosti hadice hasiaceho prístroja;
5. kontrolu neporušenosti, priechodnosti a funkčnosti prúdnice hasiaceho prístroja;
6. kontrolu upevnenia držiaka na zvislej stavebnej konštrukcii;
7. kontrolu uchytenia hasiaceho prístroja v držiaku;
8. umiestnenie plomby na hasiacom prístroji
9. pripevnenie štítku o vykonaní kontroly prenosného hasiaceho prístroja alebo pojazdného hasiaceho prístroja a vydanie potvrdenia o vykonaní kontroly prenosného hasiaceho prístroja alebo pojazdného hasiaceho prístroja.

**1.3 Kontrola pojazdného hasiaceho prístroja s hasiacou látkou pod trvalým tlakom výtlačného plynu umiestneného priamo v tlakovej nádobe pojazdného hasiaceho prístroja zahŕňa:**

1. optické posúdenie vonkajšieho povrchu tlakovej nádoby hasiaceho prístroja;
2. kontrolu kompletnosti hasiaceho prístroja;
3. meranie tlaku kontrolným prístrojom a porovnanie zistenej hodnoty s údajom na manometri hasiaceho prístroja alebo s údajom o prevádzkovom tlaku ustanovenom výrobcom;
4. kontrolu neporušenosti a priechodnosti hadice hasiaceho prístroja;
5. kontrolu neporušenosti, priechodnosti a funkčnosti prúdnice hasiaceho prístroja;
6. kontrolu kompletnosti ručného vozíka;
7. kontrolu kompletnosti prípojného vozidla a kontrolu vykonania kontroly technického stavu vozidla na stanici technickej kontroly, umiestnenie plomby;
8. pripevnenie štítku o vykonaní kontroly prenosného hasiaceho prístroja alebo pojazdného hasiaceho prístroja a vydanie potvrdenia o vykonaní kontroly prenosného hasiaceho prístroja alebo pojazdného hasiaceho prístroja.

**1.4 Kontrola pojazdného hasiaceho prístroja s hasiacou látkou, ktorá nie je pod trvalým tlakom výtlačného plynu a výtlačný plyn je umiestnený v samostatnej tlakovej patróne, zahŕňa:**

1. optické posúdenie vonkajšieho a vnútorného povrchu tlakovej nádoby hasiaceho prístroja;
2. kontrolu kompletnosti hasiaceho prístroja;
3. posúdenie kvality hasiacej látky v hasiacom prístroji;
4. kontrolu neporušenosti a hmotnosti tlakovej patróny hasiaceho prístroja;
5. kontrolu neporušenosti a priechodnosti hadice hasiaceho prístroja;
6. kontrolu neporušenosti, priechodnosti a funkčnosti prúdnice hasiaceho prístroja;
7. kontrolu bezpečnostného zariadenia brániaceho nežiaducemu spusteniu;
8. kontrolu bezpečnostného zariadenia proti pretlaku v hasiacom prístroji;
9. kontrolu spúšťacieho mechanizmu hasiaceho prístroja;
10. kontrolu ovládacej armatúry hasiaceho prístroja;
11. kontrolu čistoty filtra;
12. kontrolu neporušenosti a priechodnosti stúpacej rúrky hasiaceho prístroja;
13. kontrolu kompletnosti ručného vozíka;
14. kontrolu kompletnosti prípojného vozidla a kontrolu vykonania kontroly technického stavu vozidla na stanici technickej kontroly, umiestnenie plomby na hasiacom prístroji;
15. pripevnenie štítku o vykonaní kontroly prenosného hasiaceho prístroja alebo pojazdného hasiaceho prístroja a vydanie potvrdenia o vykonaní kontroly prenosného hasiaceho prístroja alebo pojazdného hasiaceho prístroja.

Kontrola pojazdného hasiaceho prístroja, ktorý je uvedený v § 2 ods. 3 písm. e) vyhlášky MV SR č. 719/2002 zahŕňa:

1. optické posúdenie vonkajšieho povrchu tlakovej nádoby;
2. kontrolu kompletnosti hasiaceho prístroja;
3. kontrolu hmotnosti prístroja;
4. kontrolu neporušenosti a priechodnosti hadice hasiaceho prístroja;
5. kontrolu neporušenosti, priechodnosti a funkčnosti prúdnice hasiaceho prístroja;
6. kontrolu kompletnosti ručného vozíka;
7. kontrolu kompletnosti prípojného vozidla a kontrolu vykonania kontroly technického stavu vozidla na stanici technickej kontroly;
8. umiestnenie plomby na hasiacom prístroji;
9. pripevnenie štítku o vykonaní kontroly prenosného hasiaceho prístroja alebo pojazdného hasiaceho prístroja a vydanie potvrdenia o vykonaní kontroly prenosného hasiaceho prístroja alebo pojazdného hasiaceho prístroja.
10. **OBSAH TLAKOVEJ SKÚŠKY, OPRAVY A PLNENIA PRENOSNÉHO HASIACEHO PRÍSTROJA A POJAZDNÉHO HASIACEHO PRÍSTROJA**

**2.1 Tlaková skúška prenosného hasiaceho prístroja alebo pojazdného hasiaceho prístroja zahŕňa:**

1. uvoľnenie tlaku výtlačného plynu v tlakovej nádobe hasiaceho prístroja, v ktorej je hasiaca látka pod trvalým tlakom výtlačného plynu;
2. demontáž súčastí hasiaceho prístroja;
3. vypustenie hasiacej látky z hasiaceho prístroja;
4. vyčistenie tlakovej nádoby hasiaceho prístroja;
5. vizuálnu kontrolu vonkajších stien a vnútorných stien tlakovej nádoby hasiaceho prístroja;
6. vyčistenie filtra hasiacej látky, kontrolu filtra hasiacej látky;
7. vyčistenie stúpacej rúrky, kontrolu stúpacej rúrky;
8. vyčistenie ostatných súčastí výpustnej cesty hasiacej látky, kontrolu ostatných súčastí výpustnej cesty hasiacej látky;
9. vyčistenie prúdnice;
10. vykonanie tlakovej skúšky nádoby hasiaceho prístroja;
11. naplnenie tlakovej nádoby hasiaceho prístroja hasiacou látkou;
12. umiestnenie výtlačného plynu do tlakovej nádoby hasiaceho prístroja alebo umiestnenie samostatnej tlakovej patróny s výtlačným plynom do tlakovej nádoby hasiaceho prístroja alebo na tlakovú nádobu hasiaceho prístroja.

**2.2** **Náhradné diely potrebné pri tlakových skúškach**, ktoré sa bežne poškodia vykonaním tlakovej skúšky, dodávateľ zahrnie do ceny tlakovej skúšky. Verejný obstarávateľ akceptuje výmenu náhradných dielov v rozsahu hadica a manometer. Po vykonaní týchto úkonov vystaví dodávateľ potvrdenie o vykonaní opravy a plnenia hasiaceho prístroja podľa prílohy č. 7 k vyhláške MV SR č. 719/2002.

Pokiaľ sa pred vykonaním tlakovej skúšky prenosného hasiaceho prístroja zistia nedostatky, pri ktorých je potrebná výmena jednotlivých komponentov nad rámec akceptovaných náhradných dielov(hadice a manometra), dodávateľ je povinný tlakovú skúšku nerealizovať a vystaví pre **správcu objektu,** v prípade hasiacich prístrojov **v služobných cestných vozidlách** pre určenú kontaktnú osobu, protokol o jeho vyradení.

V prípade odvozu hasiaceho prístroja na tlakovú skúšku alebo opravu je dodávateľ povinný dočasne nahradiť hasiaci prístroj. Po vykonaní tlakovej skúšky alebo opravy je povinný vrátiť hasiaci prístroj na jeho pôvodné miesto.

**2.3 Cena za kontrolu hasiacich prístrojov musí zahŕňať** všetky položky uvedené v prílohe č. 9 k vyhláške MV SR č. 719/2002 Z. z. vrátane ceny za vystavenie „Potvrdenia o vykonaní kontroly hasiaceho prístroja“ podľa prílohy č. 10 k vyhláške MV SR č. 719/2002 s podpisom fyzickej osoby, ktorá má osobitné oprávnenie o odbornej spôsobilosti na vykonávanie kontroly hasiacich prístrojov. Ak dodávateľ počas výkonu kontroly zistí, že je na stanovišti prenosného hasiaceho prístroja alebo na hasiacom prístroji poškodené alebo chýbajúce označenie, zabezpečí jeho opätovné označenie. Cena za náhradu poškodeného alebo chýbajúceho označenia je zahrnutá v cene kontroly hasiaceho prístroja.

**V objektoch sa nachádzajú zariadenia nasledovných výrobcov:**

|  |
| --- |
| **Výrobcovia PHP : KODRETA, NEURUPPIN, KOVOSLUŽBA-TITAN, HASTEX&HASPRO, REHAS,BAVARIA, ETS, VALPRO, RAIMA-SIEL, ČERVINKA, HASPO, ALBECO, APOLDA, TEPOSTOP, SANAL, VÍTKOVICE** |

1. **OBSAH KONTROLY POŽIARNYCH VODOVODOV** (kontroly zariadení na dodávku vody na hasenie požiarov po ich odovzdaní do užívania)

Kontrola zariadení na dodávku vody na hasenie požiarov po ich odovzdaní do užívania sa vykonáva v súlade s § 15 ods. 2 vyhlášky MV SR č. 699/2004. Vzhľadom na to, že ustanovenia tejto vyhlášky sa nevzťahujú na zdroje vody, ktoré sú určené na hasenie požiarov v stavbách Policajného zboru (§ 1 ods. 2 vyhlášky MV SR č. 699/2004), tieto kontroly sa budú vykonávať podľa ustanovení STN 92 0400 čl. C.2 analogicky s čl. 6.1 STN EN 671-3, resp. ekvivalentných noriem.

**3.1 Kontrola zariadení na dodávku vody na hasenie požiarov po ich odovzdaní do užívania zahŕňa:**

1. funkčnosť odberných miest, uzatváracích a pripájacích armatúr a uzatváracích ventilov, hadíc a hadicových navijákov;
2. voľný prístup k zdrojom vody, odberným miestam a hadicovým zariadeniam;
3. vybavenosť hadicových zariadení predpísanou výzbrojou;
4. prevádzkové parametre odberných miest a hadicových zariadení;
5. označovanie vonkajších odberných miest a hadicových zariadení;
6. pohotovosť čerpacích zariadení a ich príslušenstva;
7. množstvo vody v nádrži.

**3.2 Tlaková skúška požiarnych hadíc**

Požiarne hadice, ktoré sú umiestnené v hadicových zariadeniach (hydrantoch) sa skúšajú na funkčnosť tlakovou skúškou podľa STN 92 0801 - Tlakové skúšky požiarnych hadíc resp. ekvivalentnej normy. Tieto tlakové skúšky sa vyžadujú na základe § 14 ods. 4 vyhlášky MV SR č. 699/2004. Z vyššie uvedených dôvodov sa tieto skúšky budú vykonávať v objektoch Ministerstva vnútra SR podľa ustanovení čl. 6.2 STN EN 671-3 s nadväznosťou na čl. C.2.2.2 STN 92 0400 resp. ekvivalentných noriem každých päť rokov.

**3.3 Cena za kontrolu požiarnych vodovodov a tlakových skúšok**

1. Cena za kontrolu zariadení na dodávku vody na hasenie požiarov musí zahŕňať všetky úkony uvedené v STN EN 671–3:2001 Stabilné hasiace zariadenia resp. ekvivalentnej normy. Hadicové zariadenia. Časť 3: Údržba hadicových navijakov s tvarovo stálou hadicou a nástenných hydrantov s plochou hadicou (STN 92 0403), resp. ekvivalentnej normy vrátane vystavenia písomného záznamu podľa príslušného právneho predpisu t. j. vyhlášky MV SR č. 699/2004, kde sa uvedú všetky kontrolované údaje, ktorý sa odovzdá objednávateľovi.
2. Cena za tlakové skúšky požiarnych hadíc musí zahŕňať všetky položky uvedené v STN 92 0801 - Tlakové skúšky požiarnych hadíc resp. ekvivalentnej normy vrátane vystavenia protokolu o tlakovej skúške a popisom meracieho zariadenia (čerpadla) a inštalácie požiarnej hadice po výkone tlakovej skúšky do skrine hadicového zariadenia. Ak dodávateľ počas výkonu kontroly zistí, že je na požiarnom vodovode poškodené alebo chýbajúce označenie, zabezpečí jeho opätovné označenie. Cena za náhradu poškodeného alebo chýbajúceho označenia je zahrnutá v cene kontroly požiarneho vodovodu.
3. **OBSAH ÚDRŽBY A PREHLIADKY POŽIARNEHO UZÁVERU**

Údržby a prehliadky požiarnych uzáverov sa vykonávajú podľa vyhlášky MV SR č. 478/2008 a podľa pokynov výrobcov.

* 1. Na inštalovanom požiarnom uzávere musí byť zabezpečené vykonávanie
1. preventívnej údržby v lehotách určených v prevádzkových pokynoch; ak prevádzkové pokyny neurčujú lehoty preventívnej údržby, vykonáva sa preventívna údržba v lehote najmenej raz za 12 mesiacov,
2. prehliadky požiarneho uzáveru
3. raz za 12 mesiacov, ak prevádzkové pokyny neurčujú kratšiu lehotu prehliadky požiarneho uzáveru,
4. bez zbytočného odkladu po preventívnej údržbe požiarneho uzáveru a po oprave požiarneho uzáveru.

Ak dodávateľ počas výkonu kontroly zistí, že je na požiarnom uzávere poškodené alebo chýbajúce označenie, zabezpečí jeho opätovné označenie. Cenu za náhradu poškodeného alebo chýbajúceho označenia je zahrnutá v cene kontroly požiarneho uzáveru.

4.2 Povinnosti dodávateľa po vykonaní prehliadky požiarneho uzáveru

Dodávateľ po vykonaní prehliadky požiarneho uzáveru vydá potvrdenie o vykonaní prehliadky požiarneho uzáveru, v ktorom uvedie dátum vykonania prehliadky, výrobcu, výrobné číslo, typ a umiestnenie požiarneho uzáveru. Po vykonaní prehliadky požiarneho uzáveru dodávateľ vykoná záznam do prevádzkového denníka požiarneho uzáveru, ktorý bude predložený príslušným správcom objektu.

**V objektoch sa nachádzajú zariadeniach nasledovných výrobcov:**

**Výrobcovia požiarnych uzáverov : PYROBATYS, KRONODOOR, VAHOLZ s.f., LARK, ADLO, TDZ š.p. Turany - DREVINA Turany, ALUBATYS, SHERLOCK, IMOS, BEN s.r.o., FIRES.**

Realizáciu kontrol, tlakových skúšok a opráv hasiacich prístrojov, kontrol zariadení na dodávku vody na hasenie požiarov po ich odovzdaní do užívania a tlakových skúšok požiarnych hadíc, údržieb a prehliadok požiarnych uzáverov **v objektoch** Ministerstva vnútra Slovenskej republiky na základe objednávky, ktorú vystavuje sekcia krízového riadenia Ministerstva vnútra Slovenskej republiky, budú svojim podpisom potvrdzovať správcovia objektov. Potvrdenie realizácie dodávateľských služieb je potrebné k fakturácii, t.j. ide o potvrdenie správcom, že uvedené služby boli reálne vykonané v objektoch Ministerstva vnútra Slovenskej republiky v danom termíne. Fakturáciu za realizáciu kontrol, tlakových skúšok a opráv hasiacich prístrojov, kontrol a tlakových skúšok tesnosti požiarnych vodovodov, údržieb a prehliadok požiarnych uzáverov **v objektoch** Ministerstva vnútra Slovenskej republiky v súlade s rámcovou dohodou rieši a zabezpečuje sekcia krízového riadenia Ministerstva vnútra Slovenskej republiky. O realizácii vykonania kontroly a opráv **v objektoch** Ministerstva vnútra Slovenskej republiky a o termíne a čase bude dodávateľ služieb včas informovať správcu príslušného objektu a príslušného technika BOZP a PO.

Realizácie kontrol, tlakových skúšok a opráv hasiacich prístrojov **v služobných cestných vozidlách** Ministerstva vnútra Slovenskej republiky a následné fakturácie budú prebiehať na základe bližších informácií pri zaslaní objednávky (miesto, termín, kontaktná osoba / útvar MV SR).

|  |  |
| --- | --- |
| **Časť 1 - Bratislavský kraj** | **predpokladaný počet (ks)** |
| práškový prenosný HP | 2.021 |
| snehový prenosný HP | 461 |
| vodný prenosný HP | 40 |
| požiarny vodovod | 767 |
| požiarny uzáver | 233 |

|  |  |
| --- | --- |
| **Časť 2 - Trnavský kraj** | **predpokladaný počet (ks)** |
| práškový prenosný HP | 790 |
| snehový prenosný HP | 272 |
| vodný prenosný HP | 56 |
| požiarny vodovod | 191 |
| požiarny uzáver | 124 |

|  |  |
| --- | --- |
| **Časť 3 – Nitriansky kraj** | **predpokladaný počet (ks)** |
| práškový prenosný HP | 1.823 |
| snehový prenosný HP | 349 |
| vodný prenosný HP | 48 |
| penový prenosný HP | 1 |
| požiarny vodovod | 311 |
| požiarny uzáver | 269 |

|  |  |
| --- | --- |
| **Časť 4 - Trenčiansky kraj** | **predpokladaný počet (ks)** |
| práškový prenosný HP | 985 |
| snehový prenosný HP | 284 |
| vodný prenosný HP | 15 |
| požiarny vodovod | 234 |
| požiarny uzáver | 250 |

|  |  |
| --- | --- |
| **Časť 5 - Žilinský kraj** | **predpokladaný počet (ks)** |
| práškový prenosný HP | 1.506 |
| snehový prenosný HP | 416 |
| vodný prenosný HP | 71 |
| požiarny vodovod | 354 |
| požiarny uzáver | 261 |

|  |  |
| --- | --- |
| **Časť 6 - Banskobystrický kraj** | **predpokladaný počet (ks)** |
| práškový prenosný HP | 1.673 |
| snehový prenosný HP | 401 |
| vodný prenosný HP | 43 |
| požiarny vodovod | 263 |
| požiarny uzáver | 203 |

|  |  |
| --- | --- |
| **Časť 7 - Prešovský kraj** | **predpokladaný počet (ks)** |
| práškový prenosný HP | 2.032 |
| snehový prenosný HP | 556 |
| vodný prenosný HP | 71 |
| požiarny vodovod | 431 |
| požiarny uzáver | 695 |

|  |  |
| --- | --- |
| **Časť 8 - Košický kraj** | **predpokladaný počet (ks)** |
| práškový prenosný HP | 1.487 |
| snehový prenosný HP | 337 |
| vodný prenosný HP | 54 |
| požiarny vodovod | 444 |
| požiarny uzáver | 336 |